open-index/open-wikipedia-markdown huggingface dataset:
Astri Rynning

**Astri Sverdrup Rynning** (født 10. mai 1915 i Sandefjord, død 17. november 2006) var en norsk dommer og politiker (H).

Hun ble cand. jur. i 1940 og arbeidet deretter som advokatfullmektig i Larvik og dommerfullmektig i Solør. Hun arbeidet i Justisdepartementet fra 1945, hvor hun fra 1956 var byråsjef.

I 1963 ble hun byrettsdommer i Oslo byrett, hvor ble frem til hun ble lagdommer i Eidsivating lagmannsrett i 1969. I 1978 ble hun lagmann og førstelagmann fra 1980 frem til nådd aldersgrense i 1985. Hun fortsatte som ekstraordinær lagdommer frem til fylte 75 år.

Hun ble landskjent i 1985 da hun administrerte spionsaken mot Arne Treholt. Hun var også dommer i Lillehammer-saken i 1974 og i saken Henki Hauge Karlsen anla for urettmessig avskjedigelse.

## Politikk og verv

Rynning var tidlig politisk interessert og mens hun var russ i 1934 skulket hun skolen for å høre på et foredrag C.J. Hambro, som var en bekjent av familien, holdt i Stavern.

Hun satt som vararepresentant på Stortinget ra 1965 til 1969 mens Kåre Willoch var handelsminister. Hun var medlem av justiskomiteen. Hun har også vært medlem av Oslo bystyre og var leder av Oslo Senior-Høyre 1987–1997, hvor hun også var æresmedlem.

Hun var forkvinne i Norske Kvinners Nasjonalråd 1959–1968, forkvinne i Kvinners Frivillige Beredskap og i Norske kvinnelige juristers forening 1952–1956. Fra 1978 til 1985 var hun forkvinne i Den norske Dommerforening.

Rynning ledet bemanningsutvalget som var oppnevnt for å vurdere ulike sider ved redusert bemanning på skip (NOU 1987:15).

I 1984 ble hun utnevnt til kommandør av St. Olavs Orden for embetsfortjeneste og samfunnsnyttig virke.

## Familie

Hun var datter av høyesterettsadvokat Trygve Rynning og husmor Aagot Sverdrup. Både hennes far og farfar, Carl Ingwart Theodor Rynning, representerte Høyre på Stortinget. Mens hun var førstelagmann giftet hun seg med sin forgjenger, Jens Fagereng.

## Kilder
* Rynningfamilien
* Biografi – Stortinget.no
* Nekrolog i Aftenposten 24. november 2006
* Aftenposten 10. mai 1985: «Førstelagmann Astrid (sic) Sverdrup Rynning 70 år: Utholdende, myndig og blid»

## Referanser


## Eksterne lenker
*
Fylkesvei 3204

**Fylkesvei 3204** går mellom Horten Torv og Bommane i Horten kommune.

Frem til 2019 hadde veien betegnelsen  fylkesvei 715 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Alfried Krupp von Bohlen und Halbach-Stiftung

**Alfried Krupp von Bohlen und Halbach-Stiftung** er en tysk stiftelse som forvalter Kruppfamiliens tidligere familieformue.

Stiftelsen er største aksjonær i selskapet ThyssenKrupp, med en andel på 25,1 % (2006). Ettersom Thyssen ved fusjonen utgjorde to tredjedeler og Krupp en tredjedel er dette en ikke ubetydelig aksjepost. ThyssenKrupp har 200&nbsp;000 ansatte og omsatte i 2003 for omkring 300 milliarder kroner.

Alfried Krupp von Bohlen und Halbach-Stiftung engasjerer seg sterkt i filantropi og støtter en rekke almennyttige formål, bl.a. kultur og sport. Stiftelsen deler også ut en rekke priser og stipendier.

Stiftelsen ble grunnlagt av industrimannen Alfried Krupp von Bohlen und Halbach kort før hans død, gjennom at sønnen Arndt von Bohlen und Halbach gav avkall på arv.

## Eksterne lenker
* http://www.krupp-stiftung.de/
Max Stiepl

**Maximillian «Max» Stiepl** (født 23. mars 1914, død 27. august 1992) var en østerriksk skøyteløper.

Stiepl tok uventet sølv i sin EM-debut i 1934, og slapp en skikkelig «bombe» ved å sette verdensrekord på  meter – 8.18,9 – på Hamar. Han tok bronse under VM i 1937. Under OL 1936 i Garmisch-Partenkirchen tok han bronse på 10&nbsp;000 meter og 5.-plass på både  meter og  meter.

Han var med på å prege internasjonal skøytesport fram mot andre verdenskrig, men var for dårlig på sprinten til at det noen gang ble noen tittel på ham. Han ble østerriksk mester 5 ganger før andre verdenskrig (1934–38) og 5 ganger under og etter krigen (1943, 1947–50).

Han fortsatte karrieren etter andre verdenskrig, og deltok under OL 1948 i St. Moritz. Hans hadde sin siste internasjonale opptreden under VM i Davos 1951.

## Personlige rekorder
* 500 meter – 44,9 
* 1 500 meter – 2.18,8
* 3 000 meter – 4.53,6  
* 5 000 meter – 8.18,9 
* 10&nbsp;000 meter – 17.25,3

## Referanser




## Eksterne lenker
*
Finn Seyersted

**Finn Johannes Seyersted** (født 29. desember 1915 i Kristiania, død 14. desember 2006 i Oslo) var en norsk professor i folkerett. Han ble dr.juris i 1966 på avhandlingen *United Nations Forces in the Law of Peace and War*.
 
Seyersted ble cand.jur. i 1942 og var deretter dommerfullmektig fra 1942 til 1943. I årene etter jobbet han i Justisdepartementet, UD, Norges delegasjon til FN (1946–1949) og i UNESCO. Han arbeidet med folkerett ved Utenriksdepartementet fra 1951 til 1959, i 1955 ble han byråsjef, senere direktør i rettsavdelingen. Han ledet deretter rettsavdelingen i Det internasjonale atomenergibyrået. Fra 1966 arbeidet han igjen i utenrikstjenesten, og var først generalkonsul i Minneapolis, så ambassadør ved Norges ambassade i Buenos Aires fra 1968 til 1973. I 1974 ble han professor i rettsvitenskap ved Det juridiske fakultet, Universitetet i Oslo, hvor han ble frem til han gikk av for aldersgrensen i 1985.

Seyersted var medlem av Folkerettsinstituttet (Institut de droit international) og fra 1979 var han dommer i Den internasjonale voldgiftsretten. På 1970-tallet deltok han i forhandlingene om opprettelsen av INMARSAT. 
 
Han var bror av litteraturprofessor Per Seyersted og tidligere direktør Knut Seyersted.
 
Sammen med jusprofessorene Johs. Andenæs og Anders Bratholm arbeidet han for å legalisere aktiv dødshjelp.
 
## Kilder
 
* Hvem er hvem? 1994 
* Nekrologer i Aftenposten 22. januar 2007
Jar

**Jar** er et strøk i Bærum. Det er lokalisert like vest for Lysakerelva som utgjør grensen mellom Oslo og Bærum. Jar hadde  innbyggere i 2005. Navnet «Jar» kommer, i likhet med «Jæren», av gammelnorsk *Jaðarr* (kant) som illustreres av kanten mot Lysakerelvens dype elvedal. Området ble i all hovedsak utbygget på 1920- og 1930-årene med frittliggende eneboliger på store tomter. Siden 1970-årene har det skjedd en fortettning av bebyggelsen da det har blitt en større utnytting av de opprinnelig store tomtene med flere eneboliger.

## Samferdsel
Jar stasjon er et trafikknutepunkt, da Lilleakerbanen, Kolsåsbanen, fylkesvei 160 og Vollsveien møtes her.

Den 1. desember 2010 ble Kolsåsbanen frem til Jar, oppgradert til T-banens nye Metro-standard etter å ha vært stengt i to år. Jar fikk dermed tilbake direkte T-baneforbindelse via linje 3, til T-baneringen, linje 2 til Østerås og trikkeforbindelse med linje 13 Lilleakerbanen til Oslo sentrum.

Det er også bussforbindelse mellom Oslo – Sandvika, linje 130 og Oslo – Hosle, linje 140 som kjører gjennom Jar. Fra Oslo sentrum til Jar skole kjører begge linjene likt.

## Utdanning
Det finnes flere skoler på Jar.
* Jar skole ligger i Storengveien, ikke langt fra Lysakerelven. Skolen ble tatt i bruk i 1926. I 2018 hadde skolen 590 elever.
* Grav skole har adresse Hosleveien 24 og var i 2007 Bærums største rene barneskole med 575 elever. Skolen ble tatt i bruk i 1917.
* Steinerskolen i Bærum holder til på gamle Grav gård i Grav gårdsvei 5. Skolen ble åpnet i august 1971.

## Sport
Jar Idrettslag er en navnet på Jars lokale idrettsforening. Foreningens sterkeste avdeling var ishockey, hvor A-laget spilte i 1. divisjon sammenhengende mellom 1967 og 1978.

Jar Tennisklubb var i drift mellom 1932 og 2010. Både tennisklubben og idrettslaget holdt til på Jarbanen i Storengveien, nedenfor Jar kirke. På Jarbanen var det tidligere også to hoppbakker, Store-Jar og Lille-Jar. Store-Jar forsvant da ishockeybanen ble anlagt. I 2007 er det bare restene igjen av Lille-Jar. I 2013 ble tennis- og hockeybanen erstattet med en innendørs hall for ishockey og curling, Jar Isforum.

Øvrevoll Hosle Idrettslag benytter Jarmyra, beliggende mellom Bærumsveien og Kolsåsbanen, til fotballtreninger og -kamper.

Øvrevoll Galoppbane ligger nord i Jar.

## Kultur
Filmparken ligger plassert midt i villabebyggelsen på Jar. Ved Tjernsrud stasjon lå Norsk Film A/S 1935–2001.

Jar er også eget kirkesogn med Jar kirke beliggende omtrent midt i sognet.

## Kjente jaringer
* Andreas Prestmo, musiker
* Jon Larsen, musiker, komponist, billedkunstner, forsker
* Per Frydenlund, musiker
* Svein Aarbostad, musiker
* Anders Beer Wilse, fotograf
* Aleksander Hetland, svømmer
* Aleksander Aamodt Kilde, alpinist
* Sanna Solberg-Isaksen, håndballspiller
* Silje Solberg-Østhassel, håndballspiller
* Mona Fastvold, filmregissør
* Madeleine Haugland, profesjonell jockey og trener

## Referanser


## Eksterne lenker
* Jar Skole
* Jar håndball 
* Jar Hockey
* Filmparken
Clonmacnoise-krøniken

**Clonmacnoise-krøniken** er en opptegnelse over hendelser i Irland fra forhistorisk tid til år 1408 e.Kr. Det opprinnelige manuskriptet har gått tapt, og navnene på forfatterne er ukjente. Krøniken har fått sitt moderne navn ettersom det er antatt å være basert på materiale som ble samlet på klosteret i Clonmacnoise i Irland, skjønt det hefter tvil ved antagelsen. Det overleverte manuskriptet er en oversettelse til engelsk som ble gjort i 1627 av Connall MacGeoghegan av Lismoyny, i Westmeath i Irland.

## Litteratur
* Welsh, Robert: *Oxford Concise Companion to Irish Literature*, 1996. ISBN 0-19-280080-9

## Eksterne lenker
* Annals of Clonmacnoise ved Cornell
Sound of the Beast: The Complete Headbanging History of Heavy Metal

***Sound of the Beast: The Complete Headbanging History of Heavy Metal*** er en bok skrevet av Ian Christie og handler om heavy metals historie. Ian Christie har selv vokst opp som heavy metal-fan og skildrer det viktigste av heavy metals (og delvis hard rocks) historie, fra Black Sabbath tok over for døende rockeartister i 1970 og helt fram til 90-tallets nye alternative musikkstiler.

## Eksterne lenker
* Sound of the Beasts offisielle hjemmeside
Louis Theroux

**Louis Sebastian Theroux** (født 1970) er en britisk-amerikansk fjernsynsjournalist, best kjent for sine serier *[[Louis Theroux's Weird Weekends]]* og *[[When Louis Met…]]*. 

Han er sønn av forfatteren Paul Theroux, og yngre bror av journalisten og forfatteren Marcel Theroux.

Louis Theroux studerte moderne historie ved Magdalen College ved University of Oxford.

I 2001 fikk han prisen for beste programleder under utdelingen av British Academy Television Awards for sin dokumentarserie *Louis Theroux's Weird Weekends*.

Hans første bok, *The Call of the Weird: Travels in American Subcultures*, ble utgitt i 2005 og skildrer hans retur til USA, hvor han forsøker å finne ut hvor det er blitt av flere av menneskene fra hans tidligere dokumentarer.

## Referanser


## Eksterne lenker
*
Lucius Accius

**Lucius Accius**, og kjent bare som Accius eller som Lucius Attius (født 170 f.Kr., død ca. 85 f.Kr.) var en romersk forfatter. Han regnes som den siste virkelige tragiker i den antikke tradisjon, og den første store grammatiker i Roma.

Han ble født i Pisaurum i Umbria, og var venn av blant annet Pacuvius og Cicero, som var 64 år yngre enn ham. Accius skrev mye vers og prosa, men var særlig beundret for sine tragedier noe både Horats (*Epistulae* ii,1,56) og Cicero (*Pro Plancio*, 24) nevner. Titlene på 46 skuespill er kjent, og omkring 700 linjer er bevart fordelt på flere større fragmenter. De fleste av dem var basert på Evripides' stykker, hvorav noen var mer eller mindre fri oversettelse fra gresk til latin. Noen få, som *Brutus* og *Decius*, handlet om romersk historie. Fragmentene viser et kraftfullt språk og en livlig beskrivelsesevne.  

Blant hans andre verker finner man *Didascalion* og *Pragmaticon libri*, som er traktater om gresk og romersk poesihistorie og dramakunst skrevet på verseform. *Parerga* og *Praxidica* (muligens ett og samme verk under to titler) omhandler jordbruk, mens *Annales* er en krønike. 

De bevarte fragmentene viser nyvinninger innen både ortografi og grammatikk. Blant annet er konvensjonen med å skrive lange vokaler som doble, som aa for lang ā, knyttet til Accius, og finnes først i tekster fra hans levetid. 

Mottoet «la dem hate, så lenge de frykter» er attribuert til Accius. Dette ble senere Caligulas motto, og er i moderne tid mottoet til James College ved University of York. 

## Referanser
Flight Management Computer

**Flight Management Computer (FMC)** er en datamaskin som inngår i datasystemer for styring av fly. Den første FMC-en kom i 1984, og ble levert i Boeing 737-300. Den beholdt alle databasene og funksjonene fra den tidligere PDCS, men den fikk også en navigasjonsdatabase som samarbeidet med autopiloten, flight director, autothrottle samt Inertial Reference System. Dette integrerte systemet er best kjent som Flight Management System, der FMC-en bare er en av komponentene. Som man forstår av navnet, er FMC-en selve datamaskinen i FMS-systemet. 

## Eksterne lenker

* Flight Management Computer
Myasthenia gravis

**Myasthenia gravis** er en alvorlig autoimmun muskelsykdom. Sykdommen karakteriseres av antistoffdannelse mot muskelendeplatenes nikotinerge acetylcholinreseptorer i den postsynaptiske delen av den nevromuskulære synapse. Denne antistoffdannelsen fører til en gradvis destruksjon av acetylcholinreseptorene, noe som resulterer i defekt nevromuskulær transmisjon. Symptomene er økt trettbarhet i muskulaturen.

## Symptomer og tegn
Sykdommen debuterer ofte med symptomer fra øyemuskulaturen. Etter hvert utvikles svakhet i ansiktsmuskulatur, svelgebesvær og dysartri. Når ekstremiteter og respirasjonsmuskulatur affiseres, er sykdommen i ubehandlet tilstand livstruende.

*Diplopi (dobbeltsyn)
*Øyemuskelpareser
*Ptose (vanskeligheter med å holde øynene åpne)
*Dysartri (vanskeligheter med å prate)
*Dysfalgi (vanskeligheter med å svelge)
*Svakhet i nakke og skuldre

## Årsaker
Genetisk disposisjon ser ut til å spille en avgjørende rolle for hvem som får sykdommen. Sykdommen utløses av at det dannes antistoffer i thymus mot acetylcholinreseptorene i musklene.

## Behandling
Behandlingen er å øke acetylkolinkonsentrasjonen i synapsespalten ved den motoriske endeplaten. Man benytter legemidler som hemmer nedbrytningen av acetylkolin, acetylkolinesterasehemmere, som pyridostigmin. Bivirkningene er overskytende kolinerg effekt i det parasympatiske systemet. Behandlingen kan også skje med immunsupprimerende midler som demper den autoimmune responsen, for eksempel azatioprin og ciklosporin A.

*Cholinesterasehemmere – øker konsentrasjonen av acetylcholin i synapsen. Dette øker sannsynligheten for at acetylcholinreseptorene mottar nok acetylcholin til å utløse et aksjonspotensial.
*Thymectomi – kirurgisk fjerning av brisselen (*thymus*). Dette hindrer dannelsen av antistoffer mot acetylcholinreseptorene.
*Steroider – medikamenter som brukes dersom kirurgi er uaktuelt eller har vært utilfredsstillende.
*Andre immunosuppressiva

## Forskning
Forskning på forekomst og prognose av sykdommen på 1950-tallet, resulterte i at Ardis Storm-Mathisen leverte inn doktorgradsarbeid i 1962. Året etter gikk en enstemmig internasjonal komite inn for godkjenning av hennes doktorgradsarbeid, men arbeidet ble underkjent av det Medisinske fakultet i Oslo. En seinere epidemiologisk studie ble gjort av Anne Taraldsen Heldal, lege og phd.

## Referanser
Errorsafe

**Errorsafe** er programvare laget for å skade datamaskiner. Man kan ofte få Errorsafe-popup når man surfer på tvilsomme websteder. Popup-meldingene hevder at man har en (eller flere) systemfeil på datamaskinen, og popup-meldingen mener at det er tryggest å laste ned Errorsafe, et program som visstnok skal korrigere disse feilene. Selve nøkkelen i lureriet er at man skal laste ned programmet, hvilket ødelegger datamaskinen. Man oppfordres til å ikke laste det ned.
Marie Antoinette (film fra 2006)

***Marie Antoinette*** er en dramafilm fra 2006, skrevet og regissert av Sofia Coppola, og med Kirsten Dunst i tittelrollen. Filmen handler om livet til Marie Antoinette, og er løst basert på den historiske biografien *Marie Antoinette: The Journey* av Antonia Fraser. Filmen vant Oscar for beste kostymedesign under den 79. Oscar-utdelingen.

## Handling
Den 14 år gamle Marie Antoinette blir revet bort fra Wien, der hun har alle sine venner og sin familie. Hun mister også alle eiendelene sine, og plasseres i det sofistikerte miljøet i Versailles, det kongelige hoffet ved Paris.

Marie Antoinette skal giftes bort i et arrangert ekteskap, et spill som skal forsterke båndene mellom Østerrike og Frankrike. Hun har ikke helt det som trengs for å kunne herske over det franske folk, og føler seg fanget i sin status. Hun finner etterhvert ut at hun må finne på sine egne metoder for å kunne bli en del av det forræderske miljøet i Versailles.

Hennes nye ektemann Ludvig, som også er tenåring, oppfører seg totalt likegyldig til henne. De fullbyrder ikke ekteskapet før etter syv år, og da viser tronarvingen seg som en klumsete elsker, samt kilden til at hoffet blir bekymret for at Marie Antoinette aldri skal føre fram en tronarving.

Marie Antoinette blir deprimert og innleder et hemmelig forhold til den svenske grev Fersen. Ryktene flyr, og snart vet hele Frankrike om hennes sidesprang.

Da Marie Antoinette til slutt begynner å finne sin plass i livet, blir hun dratt inn i en blodig revolusjon, tatt til fange, og fire år senere henrettet.

## Skuespillere

* Kirsten Dunst som Marie Antoinette
* Jason Schwartzman som Louis XVI av Frankrike
* Judy Davis som Anne de Noailles.
* Steve Coogan som Florimond Claude.
* Rip Torn som Louis XV av Frankrike.
* Rose Byrne som Yolande de Polastron.
* Asia Argento som Madame du Barry
* Molly Shannon som Madame Victoire
* Shirley Henderson som Madame Sophie
* Danny Huston som Joseph II av Østerrike.
* Marianne Faithfull som keiserinne Maria Theresa
* Mary Nighy som prinsesse de Lamballe
* Jamie Dornan som Axel von Fersen
* Al Weaver som Charles.
* Sarah Adler som Maria Theresa.
* Sebastian Armesto som Louis Stanislas.
* Clémentine Poidatz som Marie Joséphine.
* Céline Sallette som en hoffdame
* Aurore Clément som Louise Marie.
* Guillaume Gallienne som Charles Gravier.
* Jean-Christophe Bouvet som Étienne François.
* Tom Hardy som Raumont
* James Lance som Léonard Autié
* Mathieu Amalric som mann ved maskerade-ball.
* Joseph Malerba som en vakt.
* André Oumansky som en kardinal. 

## Annet
*Regissør og produsent Sofia Coppola fikk den spanske skodesigneren Manolo Blahnik til å lage hundrevis av spesialdesignede sko til filmen
*Den franske regjeringen ga filmteamet spesialtillatelse til å spille inn scener i Versailles

## Referanser


## Eksterne lenker
* 
* 
* Om ''Marie Antoinette'' på Filmweb
Fredrik August I av Sachsen

**Fredrik August I** (født 23. desember 1750, død 5. mai 1827) var konge av Sachsen. 

Fredrik August var eldste sønn av kurfyrste Fredrik Christian av Sachsen og Maria Antonia av Bayern. På morssiden var besteforeldrene keiser Karl VII av Det tysk-romerske rike og erkehertuginne Marie Amalie av Østerrike. 

Fredrik August etterfulgte sin far som kurfyrste i desember 1763. Som kurfyrste av Sachsen var han kjent som Fredrik August III. Kort tid før oppløsningen av Det hellige tysk-romerske rike ble Sachsen gjort til kongedømme og Fredrik August tok tittel av konge. Mellom 1807 og 1813 hertug av Hertugdømmet Warszawa.

## Referanser
Adrar (by)

**Adrar** (arabisk: *أدرار* transliterasjon: *Adrar*) er en by i Algerie med  innbyggere (2007). Byen er Administrasjonssenter for provinsen med samme navn.

Adrar ligger sør i Algerie, rundt en oase i hjertet av algirsk Sahara. Området rundt byen har stor jordbruksproduksjon takket være rikelige grunnvannsforekomster og et tradisjonelt irrigasjonssystem (Fouggara) som stadig utbedres. Byen har vært vitne til en eksplosiv befolkningsvekst siden Algeries uavhengighet. Bare i de siste tredve årene har innbyggertallet steget fra 11&nbsp;956 (1977) til 98&nbsp;045 (2007).

## Referanser


## Eksterne lenker
*
Finn Westbye

**Finn Andreas «Mustangen» Westbye** (1914–1994) var en norsk jazzmusiker, kjent fra en rekke innspillinger og skandinaviske samarbeid.

Den initielt banjo-spillende Westby spilte tidlig med Cirkus Verdensteater, før han ble med som fiolinist i et tidlig jazzband i 1924. Senere antok han gitar-rolle i Kabaorkesteret, ledet av Willie Vieth. Fra 1933 til 1939 var han i det populære Funny Boys (1933–39) der han også stod bak låten "Sigarett Stomp". Han spilte også i orkestre ledet av Freddy Valier, samt Robert Normanns egen kvartett String Swing (1938–39).

Westbye trakterte tidvis også saksofon i orkestre ledet av Øivind Bergh (Bristol-orkestret 1939–43), Cecil Aagaard og Gunnar Sønstevold, i sitt eget orkester, samt i Sy-We-La. Senere spilte han også i Oddvar Nygaards kvartett og Per Borthen og Per Nyhaugs orkestre, gjorde innspillinger med Karin Krog, og figurerte på fjernsyn utover 1980-tallet.

Han var ansatt som gitarreparatør i Schlagerforlaget i 1984, der han fortsatte sitt virke frem til han gikk bort sommeren 1994.

## Familie
Han var sønn av musiker Sigurd O. Westbye (1881–1972) og moren het Ingertha (1878–1968).  Finn giftet seg med den franske sangerinnen Germaine Gracia (1928–).

## Referanser


## Eksterne lenker
* Diskografi fra Jazzbasen.
Læreplaner i Norge

**Læreplan** for den norske grunnskolen og den videregående skole er en forskrift som danner et forpliktende grunnlag for læreplanene for fagene på de enkelte skolene i Norge. I forbindelse med innføringen Kunnskapsløftet 2020 ble det gradvis gjennom de tre skoleårene i perioden 2020–2023 innført nye læreplaner for de enkelte fagene som det undervises i det norske skoleverket.

## Læreplanverkets bestanddeler
Læreplanverket består av overordnet del - verdier og prinsipper for grunnopplæringen, fag- og timefordeling, utdanningsprogram og læreplaner for fag. Dette er forskrifter til opplæringsloven og skal styre innholdet i opplæringen.
***Overordnet del – verdier og prinsipper for grunnopplæringen** omhandler overordnete mål for skolen, opplæringens verdigrunnlag og prinsipper for skolen og læring.
***Fag og timefordelingen**: Den viser hvilke fag elevene skal ha og hvor mange timer de skal ha i de enkelte fagene.
***Utdanningsprogram** gir en oversikt over tilbusstrukturen i yrkesfag og studieforberedende for videregående opplæring.
***Læreplaner for fag:** Det er laget en læreplan for hvert enkelt fag i grunnopplæringen som omhandler kompetansemål for fagene.
Nytt med Kunnskapsløftet 2020 er et fokus på dybdelæring. Dybdelæring handler om mer enn faglig fordypning, men å forstå sammenhenger og anvende kunnskapen i nye situasjoner.

Et annet nytt aspekt er de tverrfaglige temaene som elevene skal jobbe med gjennom hele utdanningsløpet

* folkehelse og livsmestring
* demokrati og medborgerskap
* bærekraftig utvikling

## Historikk
Høsten 2006 ble nye læreplaner innført i forbindelse med lanseringen av Kunnskapsløftet 2006. Læreplanverket fra 2006 ble erstattet av et nytt læreplanverk i forbindels med lanseringen av Kunnskapsløftet 2020. Utdanningsdirektoratet fornyet fremover mot 2020 alle læreplanene i skolen for å gjøre dem mer relevante for framtiden. De nye læreplanene ble tatt i bruk trinnvis fra skolestart i 2020 for videregående og niendeklasse. Resten av grunnskolen gikk rett over til de nye læreplanene.

### Datasystemet Grep
Siden 2006 har Utdanningsdirektoratet lagret tilbudsstruktur, fagkoder og læreplaner elektronisk i et datasystem kalt Grep. Data fra Grep ble i starten lagret i dataformatet emnekart, senere gjort tilgjengelig via REST-API og RDF/SPARQL. Disse inneholder et stort antall relasjoner mellom ca. 594 LK06-læreplaner, 431 LK20-læreplaner, med deres kompetansemålsett og kompetansemål, og en mengde andre opplysninger av 44 forskjellige typer, som for eksempel fagkoder, eksamensform, timetall etc. Ettersom læreplanen er en forskrift, foreligger hvert fags læreplan bare i en målform/språk (bokmål/nynorsk eller nordsamisk), men flere av dem er omsatt til flere språkversjoner. 

Grep-systemet har følgende formål: 
# Være én offisiell kilde for gjeldende tilbudsstruktur, kode- og læreplanverk for Kunnskapsløftet 
# Sikre at oppdateringer av informasjonselementene blir distribuert til alle systemer som anvender og presenterer informasjonen

## Referanser


## Se også
* Grunnleggende ferdigheter
* Pensum

## Eksterne lenker
* udir.no Læreplaner
* udir.no Fagfornyelsen
Sigurd O. Westbye

**Sigurd O. Westbye** (født 19. juli 1881, død 28. oktober 1972) var en norsk musiker og kabaretartist.  Med Arne Svendsen komponerte han den kjente revyvisa «Klonken», først fremført av Victor Bernau i den første norske lydfilm i 1929. Han ga ut *Gitarskole til undervisning og selvstudium, for lutt – enkelt og dobbelt, banjo-gitar og hawaii-gitar* (Norsk Notestik og Forlag, 1932).

Han var far til jazzmusiker Finn Westbye.
Arne Svendsen

**Arne Svendsen** (født 11. desember 1884 i Fosnes, død 20. november 1958) var en norsk visedikter, skuespiller og forfatter, kjent for sine drøyt 2500 revy-tekster, deriblant de kjente
S''vigermor og Evensen og kjerringa og jeg'', *[[Ei hel ei, ei halv ei|Ei hel ei, ei halv ei på to]]*, *Serru, serru* og *Liddeli flaut a gett*.  Svendsen var aktiv i oppvekstens Fredrikstad, såvel som i Kristiania (1920–) der han ble husdikter på Chat Noir.  Tekstbøkene *20 viser* (1923) og *Chat-noir-viser og andre* (1938) har hans verker.  For Fredrikstad sommerteater skrev Svendsen over seksti revyer.

Han skrev også hørespillet, sjømannsstykket *17. mai ombord* (1927).

Arne Svendsens sønn Kolbjørn Svendsen tonesatte flere av hans tekster; sønnen Herbert Herding (Herberth) var også revykunstner.

## Filmografi
* 1927 – *[[Syv dage for Elisabeth]]* – Vaaler, direktør 
* 1926 – *[[Simen Mustrøens besynderlige opplevelser]]* – Theodor, presten 
* 1924 – *[[Til sæters]]* – Presten

## Referanser


## Eksterne lenker
* 
* 
*  Arne Svendsen hos Norsk Musikkinformasjon
Sørvestbanen

**Sørvestbanen** er en jernbaneplan som er ment å kutte ned reisetiden mellom Oslo og Stavanger til 5 timer, Oslo og Kristiansand til 3 timer og Oslo og Porsgrunn til 1 time og 40 minutter. Planen innebærer å ruste opp Vestfoldbanen og Sørlandsbanen, samt å koble dem sammen ved hjelp av den planlagte nye strekningen Grenlandsbanen mellom Porsgrunn og Gjerstad.

Planen ble lansert av Vestfold, Telemark, Aust-Agder, Vest-Agder og Rogaland fylkeskommuner gjennom *Jernbaneforum Sør*, og ble i 2007 anslått til å koste omtrent 25 milliarder kroner. Strekningen ble i 2007 anslått å kunne være fullført i 2025.

## Se også
* Farriseidet–Porsgrunn

## Eksterne lenker
* Sorvestbanen.no – *Kampanjesider for prosjektet laget av Jernbaneforum Sør*
* Jernbaneverket.no – *Lanserer ny norsk kystbane* (8.10.2010)
* Jernbaneforum Sør
* – 25 milliarder redder toget
Willie Vieth

**Willie August Vieth** (1905–1968) var en norsk jazzmusiker (trompet) og orkesterleder.

## Familiebakgrunn
Han var sønn av kontrabassisten C. Vieth som spilte i Bergen Filharmoniske Orkester og i Den nationale scenes orkester.

## Utdannelse og virke
Willie Vieth utdannet seg ved musikkhøgskolen i Budapest. Han var musiker i flere ungarske orkestre, før han etablerte seg i Oslo. 

Som nyinnflyttet til Oslo fikk han jobb i et av landets første jazzorkestre, Sixpence Jazzband, og i Røde Mølle-orkesteret (1928). Han spilte i danseorkestret på Hotel Bristol fra 1936 til 1939; en periode var han også orkesterleder på Bristol.

Før den andre verdenskrig ledet han Sorrow Breakers og Kaba-orkesteret (1934–36).
Han spilte også med Louis Armstrong, var aktiv i Københavns jazzmiljø og var dirigent/pianostemmer. Etter flytting til Åndalsnes virket han som instruktør for norske janitsjarorkestre, samt drev noteforlag.

## Referanser


## Eksterne lenker
* biografi og bilde fra Norsk Musikkinformasjon
Sixpence Jazzband

**Sixpence Jazzband** (etablert 1923 i Kristiania, nedlagt 1929) var et norsk dixieland-orkester, kjent som landets første jazz-orkestre og det beste på 1920-tallet.

Det var muligens nummer to etter det samtidige "Bodø Jazzband". 

Sixpence spilte alltid i røde skjorter da det ble startet og ledet av pianisten Fenger Grøn (f. 1903) som i 1920 hadde reist til USA og lært ragtime. Hans brødre Sverre Grøn (1906–63) og Ragnar "Lanken" Grøn (1907–81) spilte henholdsvis saksofon og trommer. På langbanjo var det Knut Schjefstad (1905–43) mens Magnus Søberg spilte fiolin og Thorleif Henriksen også bidro med saksofon. 

Sixpence  spilte i 1924 for kongefamilien i den britiske ambassade. Efter Fenger Grøn forlot for å jobbe på Stavangerfjord i 1925, overtok Victor Schlytter (1906–96) pianoet mens Gustav Upp (1903–87)  tilkom med sin saksofon.   Sverre Grøn og Schlytter ga seg i 1926.

Den lengst varende besetning var med Ulf Arnesen på piano, Johan "Jottit" Johnsen på fiolin, blåserekken Egil Langbrecke/Einar Hoff/Gustav Upp og nevnte Ragnar "Lanken" Grøn. De underholdt i Universitetets aula i 1927 og spilte også ved Det kongelige slott samt til dans på Bygdøy kongsgård.  

Et band med samme navn eksisterte senere (1953–61), bl.a. med trompetist Truls Helweg.

## Referanser
Cirkus Verdensteater

**Cirkus Verdensteater** (oppført 1890, revet 1935) var en bygning i Oslo sentrum. Opprinnelig ble stedet kalt **Cirkusbygningen i Christiania**. Den lå i tilknytning til et område kalt Tivoli. Selve sirkusmanesjen lå omtrent midt i dagens Olav Vs gate, om lag på høyde med Klingenberg kino. Cirkus Verdensteater var en av to nasjonale cirkus (det andre i Trondheim).

Bygget ble oppført og eid (til 1897) av den danske forretningsmann Bernhard Jacobsen som hadde ervervet tomten i 1887.  Materialet var rød teglstein og total kostnad 300 000 kroner.  Sirkuset hadde en innvendig diameter på 40 meter, en høyde på 32 meter, et gulvareal på 3200 m² og huset drøyt 2500 bivånere, samt tilgrensende fasiliteter for artister, hester og utstyr.

Cirkus ble ikke brukt av et fast sirkus, men var besøkt av bl.a. det danske «Cirkus Schumann». I stedet ble der i lokalene avholdt landets første kinoforestilling (6. april 1896), samt musikkfestivaler og fremføringer.  Stedet hadde eget orkester og kapellmester, og hadde fremføringer av artister som Heinrich Bötel, Thorvald Lammers/Mally Lammers og Ellen Gulbranson.  Dirigenter som Johan Svendsen og Edvard Grieg likeså.

Etter rivingen ble Tivoli- og Cirkustomten brukt til kvartalet som blant annet huser Klingenberg kino (1937).

## Litteratur
* Berthelsen, Herman: *[https://web.archive.org/web/20160602061345/http://www.oslomuseum.no/images/stories/PDFer/Byminner/Byminner%20nr%201%20-%202007%20-%20web.pdf Da Oslo hadde egen sirkusbygning].* I Byminner nr.1-2007, s.22-29

## Referanser


## Eksterne lenker
* skoleetaten.oslo.no med omtale og bilde
Fylkesvei 3196

**Fylkesvei 3196** går mellom Holtan ungdomsskole og Storgata i Horten kommune.

Frem til 2019 hadde veien betegnelsen  fylkesvei 707 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ettertenning

**Ettertenning** er et fenomen som opptrer i interne forbrenningsmotorer. Det kan forårsakes av for fet bensin/luft-blanding eller for høyt eller lavt oktantall i forhold til det tenning og motor er justert for. Når det fremdeles er rester av bensin eller antennbare forbrenningsprodukter i sylindrene, kan små glødende karbonpartikler antenne brennbar gass i sylinderen. Ettertenning, av ordet, skjer etter at tenningen på motoren er slått av, og motoren fortsetter å tenne men vanligvis slukner etter et par sekunder. Dersom tenningen skrus tilbake på "On" idet bilen ettertenner, starter motoren igjen. Dette er som regel skadelig for motoren, da ettertenning skapes av detonasjoner i motoren. Dersom det er regelmessig ettertenning bør motoren og/eller tenningen justeres av fagkyndige.

Eksempel: En VW/Audi-motor fra 1980-tallet som er ment for å kjøre på Super-bensin (98 Oktan blytilsatt), vil ha en risiko for å ettertenne dersom det fylles ren 95-oktan blyfri bensin på bilen, selv om dette ikke skal ha noen betydning for kjøreegenskapene, da motorene er fleksible.

Tips til ettertennende biler: Sett bilen i 2. gir og slipp clutchen litt ut så turtallet akkurat faller under 1000 omdreininger/min. Skru deretter av tenningen, og turtallet på bilen er da så lavt at sjansen for ettertenning minsker. Ettertenning inntreffer lettere hvis motoren skrus av på høyt turtall (f.eks. når choken er på eller fremdeles er aktivert under kaldstart.
Steinar Amundsen

**Steinar Amundsen** (1945–2022) var en norsk kajakkpadler som representerte Bærum Kajakklubb. Han ble olympisk mester da han sammen med Egil Søby, Tore Berger og Jan Johansen vant K4 1000 meter i Sommer-OL 1968 i Mexico by. Dene besetningen ble kalt «Gullfireren» etter den olympske seieren i 1968 og de ble senere europamestere i 1969 og verdensmestere i 1970 på K4 1000 meter. De tok også bronse på samme distanse under Sommer-OL 1972 i München. Han vant kongepokalen i 1967.

## Resultater
* OL-gull 1968 i firer-kajakk – K4 1000 m
* OL-bronse 1972 i firer-kajakk – K4 1000 m
* VM-gull 1970 i firer-kajakk – K4 1000 m
* EM-gull 1969 i firer-kajakk  – K4 1000 m
* Nordisk mester fire ganger
* 12 NM-gull
* Tildelt Fearnleys olympiske ærespris etter OL-gullet i 1968

## Medaljer i norske mesterskap

## Referanser


## Eksterne lenker
* Profil på padling.juul.no
*
Fylkesvei 703 (Vestfold)

**Fylkesvei 703 i Vestfold** gikk mellom Lillås skole og Storgata i Horten kommune. Veiens lengde var 2,5&nbsp;km.

2019 ble veien del av fylkesvei 3190.

## Kommuner og knutepunkter

## Referanser


## Eksterne lenker
* Vegvesenets vegkart
Propalticidae

**Propalticidae** er en artsfattig familie av biller som lever i tropiske områder av den gamle verden. Gruppen ser ut til å ha forholdsvis mange arter på øyer i Stillehavet. Lite synes være kjent om dem. Gruppen er kjent fra rav-fossiler.

## Utseende
(Basert på *Propalticus kiuchii*)
Liten, brun, oval bille, hode, brystkjold og dekkvinger danner et felles omriss. Oversiden er fint hårete, ikke tydelig punktert, men med kraftig mikroskulptur. **Hodet** er bredt med store, runde, noe utstående fasettøyne. Antennene er omtrent så lange som hodets bredde, 11-leddete, de tre ytterste leddene danner en avlang kølle. **Brystskjoldet** (pronotum) er firkantet i de bakerste 3/4, jevnt buet innsnevret i den fremste 1/4, betydelig bredere enn langt. På hver side er det to lengdefurer som løper parallelt med sidekanten litt innenfor denne. **Dekkvingene** forholdsvis korte og brede, nokså sterkt hvelvede, uten tydelig punktering, men med fire lengdefurer.** Beina** er middels lange og slanke.

## Systematisk inndeling
Disse slektene blir ofte plassert i familien Laemophloeidae.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **Propalticidae** Crowson, 1952
****** Slekten *[[Propalticus]]* Sharp, 1879 - 26 arter
******* *Propalticus insularis * -Marshalløyene
******* *Propalticus japonicus  * – Japan
******* *Propalticus kiuchii* Sasaji, 1971
******* *Propalticus oculatus* Sharp, 1879  – Hawaii, Samoa, Mikronesia
****** Slekten *[[Slipinskogenia]]* Gimmel, 2011 - 13 arter

## Kilder
* Gimmel, M.L., 2011: World catalogue of Propalticidae, with a replacement name for *Discogenia* Kolbe (Coleoptera: Cucujoidea). ''Insecta mundi'', (**0155**) PDF 
## Eksterne lenker
* 
*Propalticus kiuchii* - https://web.archive.org/web/20040511205403/http://www.museum.kyushu-u.ac.jp/SPECIMEN/SASAJI/image/DSCN0320.jpg
Einar Rasmussen

**Einar Magnar Rasmussen** (født 16. juli 1956 i Oslo) er en norsk tidligere padler som var med på det norske kajakklandslaget i mange år. Han representerte Flekkefjord Kajakklubb. Rasmussen vant 14 nordiske mesterskap, fire VM-gull, tre VM-sølv, tre VM-bronse og han vant kongepokalen seks ganger. Hans søsken Ingeborg Rasmussen og Tone Rasmussen var også aktive padlere og VM-deltakere.

I 1979 ble han sammen med Olaf Søyland verdensmester i K2 1000 meter, en prestasjon de ble tildelt Morgenbladets gullmedalje for.

## Medaljer i norske mesterskap

## Se også
* Norgesmesterskapet i enerkajakk
* Norgesmesterskapet i toerkajakk
* Norgesmesterskapet i firerkajakk
* Liste over norske idrettspersoner på sokkel

## Eksterne lenker
*
Bandai

**Bandai** er en leketøyprodusent og videospillutvikler. Det er verdens tredje største leketøyprodusent. Selskapet ble etablert i 1950, de lanserte i 1996 også Tamagotchi, datadyret. 
## Referanser


## Eksterne lenker
*
Kaldstart

**Kaldstart** er et behov hos biler, hvis temperaturen blir så lav at bilen ellers blir tung å starte.  Dette er fordi mekanikken i en bil blir rammet, for eksempel kan motoroljen bli tykkere  og motoren kan gå tregere rundt, effekten fra  batteriet blir mindre dersom det er kaldt.

## Manuell choke

På eldre biler, vanligvis midten av 1980-tallet, og nedover er manuell choke vanlig. Det er forgassermotorer som bruker choke, da innsprøytningsmotorer ikke benytter manuell choking. Denne fremtrer som regel i form av en uttrekkbar bryter på dashbordet. Før start trekkes denne helt ut. Det trekkes da i en wire som er koblet til forgasseren, slik at det kommer mer bensin til forbrenningskammeret under start, og bilen tenner lettere. Turtallet øker drastisk når choken er trukket ut, og det kan være usunt for kalde motorer med høyt turtall over lengre perioder, så choken bør skyves inn igjen når motoren går jevnt. Dersom det fortsettes å kjøre med uttrekt choke vil motoren etterhvert gå ujevnt på grunn av den feilaktige bensinblandingen, og den vil etterhvert kveles ved lavt nok turtall.

## Automatisk choke

På mer moderne biler (men merk at Volkswagen Type 1 - "Bobla" fra 60- og 70-tallet også hadde automatisk choke) er det automatchoke, som aktiveres automatisk når motoren slås på ved hjelp av en sonde som registrerer at motoren er kald, og hever turtallet til det nødvendige nivå så motoren skal gå jevnt. Choken deaktiveres dermed. Dette er det vanligste, og er standard på alle nye biler i dag.

Det ugunstige med automatchoke er at denne kan bli feilaktig etter flere år, og trenger kanskje litt service. Vanlige feil er at turtallet flyr voldsomt opp ved kaldstart og kan skade motoren, at den ikke fungerer i det hele tatt slik at start blir vanskelig, og at den ikke fungerer skikkelig, slik at motoren "lugger" når det akselereres mens den fremdeles er kald.

## Motorvarmer

For å hjelpe biler til å starte lettere når det er kaldt kan en motorvarmer benyttes. Denne monteres i fabrikk eller selv, og består av et metallskaft som settes inn i motorblokken nederst ved oljepannen, slik at enden på skaftet blir oppvarmet når det kobles elektrisitet til i andre enden. Motorvarmere kan enten bare varme opp oljen i bilen, eller varme opp både oljen og kjølevannet, hvilket resulterer i at det kan allerede være varm luft i varmeapparatet når bilen startes. Den andre enden av skaftet sitter som regel lett til i grillen eller rundt støtfangeren, slik at det med en motorvarmerledning kan plugges rett i et 230-volts uttak. 

Det kan ta nærmere tre timer fra motorvarmeren er koblet til den har oppnådd sin fulle effekt, og mange lar den stå i natten over. Men for lenge og varmeelementet kan brenne opp, spesielt slangevarmer (kjølevannvarmer). Motoren både starter lettere og forurenser mindre siden det ikke trengs choke-effekt for å starte. Et vanlig fenomen er at temperaturnålen på dashbordet kan stige noe etter at motorvarmeren har gjort jobben sin.
Betsson

**Betsson AB** er et onlinespilleselskap som tilbyr poker, kasino og sportsbetting. Hovedkontoret er plassert på Malta og er listet på Stockholmsbørsen under «Bets-B». BML Group ltd er et heleid selskap av Betsson AB og står i dag for driften av en rekke kasinosider. De mest kjente i Norge er Betsson, NordicBet, CasinoEuro, Betsafe og NorgesAutomaten.

Den tekniske utviklingen av Betsson.com ble påbegynt i begynnelsen av 2001, og i april 2002 fikk Betsson en bookmaker-lisens i London. Hjemmesiden ble lansert i mai 2002 på engelsk og svensk. En måned senere var Betsson blant de første i verden som tilbød Live Betting. I 2003 kom siden også på finsk og tysk. Betsson introduserte også kasino dette året og 20 forskjellige kasinospill var nå tilgjengelige på nettstedet. I 2004 vokste Betsson og ble lansert i to nye land, Norge og Tsjekkia. I juli kom Betsson Poker og ble lansert i samarbeid med Ongame – det største pokernettverket i verden.

I mars 2005, hadde Betsson fått over 100.000 registrerte kunder. Selskapet fortsatte og vokse med store lanseringskampanjer i Tyrkia, Island og Danmark. I april ble Betsson kjøpt opp og ble et heleid selskap under Cherry, og dermed listet på børsen i Stockholm.

I 2006 ble Betssons hovedkontor flyttet fra London til Malta.

Betsson har høstet kritikk for aggressiv markedsføring mot norske borgere i strid med det norske spillmonopolet, blant annet fra Lotteritilsynets leder Atle Hamar. I juli 2021 varslet tilsynet vedtak om full stans i virksomheten til Betsson og øvrige pengespill markedsført av selskap i konsernet BML Group Limited. 

I 2021 ble det kunngjort at Betsson skal lanseres i Mexico gjennom et partnerskap med det lokale selskapet Big Bola Casinos I 2021 inngikk Betsson en avtale om å bli regional sponsor for Copa América 2021 Som en del av avtalen vil Betsson erverve merkevarerettigheter.

I 2021 utvidet Betsson sin virksomhet i Øst-Europa med lanseringen av det nye varemerket Europebet og et nytt kontor i Minsk i Belarus Under varemerket Europobet vil Betsson tilby kasino-, sportsbook- og pokertjenester.

I 2021 kunngjorde Betsson at administrerende direktør Pontus Lindwall skal gå av. Selskapet er på utkikk etter en ny administrerende direktør etter at Lindwall fullførte oppgaven med å få spillselskapet tilbake på rett spor. Lindwall fortsetter som administrerende direktør til en ny administrerende direktør er ansatt.

I februar 2022 debuterer Betsson med nettspill i Buenos Aires by og provins (Argentina) med den lokale operatøren Casino Victoria.

I juli 2022 rapporterte Pontus Lindwall at organisk vekst er en perfekt strategi for Betsson. Mellom april og juni økte konsernets organiske trafikk fra Latin-Amerika, Sentral- og Øst-Europa og Sentral-Asia med 13 % De totale inntektene fra regionen nådde 45,7 millioner euro i andre kvartal, en økning på 86,2 % sammenlignet med året før.

## Referanser


## Eksterne lenker
*
Fylkesvei 3192

**Fylkesvei 3192** går mellom Holtanveien og Storgata i Horten kommune.

Frem til 2019 hadde veien betegnelsen  fylkesvei 704 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Moskvas metro

**Metroen i Moskva** (russisk:Моско́вский метрополите́н) er et metrosystem, som betjener Moskva og nabobyene Krasnogorsk og Reutov i Moskva oblast. Metroen ble åpnet i 1935 med en linje på 11&nbsp;km og 13 stasjoner og var det første metrosystemet i Sovjetunionen. Metroen består av 194 stasjoner og 12 linjer, som har en samlet lengde på 325,4&nbsp;km (2014). Det aller meste av metroen ligger under bakken, med den dypeste stasjonen, Park Pobedy beliggende 84 m under bakken. Moskvas metro er verdens tredje mest brukte metro, etter Tokyos tunnelbane og Seouls undergrunnsbane.

Under den annen verdenskrig ble undergrunnen brukt som bomberom, og senere utvidelser og opprustninger har også lagt vekt på dette bruksområdet. Metroen er derfor også regnet som en del av landets forsvarsverk, og det var derfor tidligere restriksjoner på å fotografere på stasjonene. Stasjonene, særlig fra før slutten av 1950-tallet, er ellers kjent for sin utsmykning, delvis med revolusjonære motiver, delvis med mer nasjonale motiver. Disse har overlevd Sovjetunionens fall, og står også som et minnemerke over Sovjetunionens idealer. I 1937 inspirerte de utformingen av Gants Hill undergrunnsstasjon i London.

Det er ikke faste rutetider for metroen i Moskva. I stedet går togene med faste intervaller på mellom 90 sekunder og 10 minutter, avhengig av strekning og tid på døgnet. Alle linjene har sin egen farge. På de gjennomgående linjene kan man høre hvor man er på vei, en mannsstemme annonserer stasjonene *mot* sentrum, og en kvinnestemme stasjonene *fra* sentrum. På linje 5 er det mannsstemme på tog som går *med* klokken, mens det er kvinnestemme på tog som går *mot*.

 I januar 2007 begynte metroen å selge kontaktløse kort for som billetter, disse avløste de tidligere magnetbillettene. Disse kan kjøpes for et bestemt antall reiser, og for et ubegrenset antall reiser for en bestemt periode. Pensjonister og handicappede kjører gratis med metroen, mens skoleelever og studenter har gode rabattordninger.

Sporbredden er på 1520&nbsp;mm, det samme som russiske jernbaner. Med unntak av seks stasjoner som bare tar seks vogner, samt linjen L1 fra 2003 som benytter seg av annen type vognmateriale, er stasjonene bygget for tog med åtte vogner. Metroen i Moskva er forbildet blant annet for metronettverkene i St. Petersburg, Novosibirsk, Minsk, Kyiv, Kharkiv, Budapest, Praha, Sofia og Warszawa.

Selv om det ikke er bekreftet av russiske myndigheter, mener blant andre Pentagon at det finnes et hemmelig metronettverk som går lenger under bakken, og som er beregnet på å kunne betjene de viktigste statsfunksjonene i en krigssituasjon. Blant annet antas den å binde sammen Kreml og FSBs hovedkvarter med flyplasser og andre strategisk viktige steder, samt en hemmelig by under jorda. Nettverket er antatt å ha blitt opprettet i kjølvannet av den annen verdenskrig. Det er imidlertid ikke ført bevis for at noe slikt nettverk eksisterer.

## Nåværende nettverk

## Eksterne lenker
* 
*
Ola Fjellvikås

**Ola Alexander Fjellvikås** (født 3. september 1970 i Trondheim) er en norsk sanger og skuespiller. 

Fjellvikås ga ut jazzplaten *Street Of Dreams* på selskapet Hot Club Records i mai 2000. Han debuterte som artist og sanger i TV på NRK 1. desember 1984, fjorten år gammel. To år senere debuterte han på teaterscenen med hovedrollen i musikalen «Alexander» (1986) på Chateau Neuf i Oslo, med blant andre Knut Lystad, Jon Skolmen, Mary og David Johnsson, Kari Gjærum og Geir Børresen. Musikken ble skrevet av Frode Thingnæs.

Fjellvikås spilte hovedrollen i den nyskrevne musikalen «Rock N Troll» på Chateau Neuf to år senere med medspillere som Janny Hoff Brekke, Anita Skorgan, Jarl Goli, Per Christian Ellefsen, Turid Balke, Anitra Eriksen med flere. Musikken var av blant annet Jahn Teigen, Frode Alnæs og Svend Ohrvik. 

Fjellvikås har spilt og sunget roller i en rekke musikaler i Oslo, samt opptrådt i en rekke TV- og radioproduksjoner. Han har også holdt konserter siden 1984 da han vant norgesfinalen i sangkonkurransen Talent-84. Han fikk sin TV-debut i NRKs «Lørdagssirkuset» i 1984 sammen med debutantene a-ha, samt veteranen Grethe Kausland. Det ble også tid til to Melodi Grand Prix-opptredener i 1988 og 1989, med «Hey go go» (komponist Ole Salsten/arr. Pete Knutsen) og «Min Mona Lisa» (Rolf Graf/arr. Pete Knutsen). 

Fjellvikås har samarbeidet med artister i plateinnspillinger/konsert-og sceneproduksjoner (TV-NRK) med utøvere som Nora Brockstedt, Kari Bremnes, Marie Bergman, Susanne Fuhr, Grethe Kausland, Kåre Conradi, Erik Bye, Elsa Lystad, Jon Skolmen, Olga Konkova, Tom Olstad, Asmund Bjørken, Sissel Vera Pettersen, Roy Hellvin, Eivind Sannes, Nils Olav Johansen, Willy Andresen blant annet. Han har holdt jazzkonserter ved festivaler som "SoddJazz" (Inderøy) "Olavsfestdagene"(Trondheim), "Olsokjazz"(Verdal/Stiklestad) ,"Oslo Jazzfestival / (Herr Nilsen)" (Oslo), m.m.

Fjellvikås har også hatt stemmehovedroller i norske utgaver av Disney-tegnefilmer, som f.eks: Ringeren i Notre Dame, Ringeren i Notre Dame II, Tornerose, Fant på ville eventyr, Skjønnheten og udyret, "Spongebob/Svampebob (Norsk stemme: "Blekke"), "Pokemon" (norsk stemme:"James").

Ola Fjellvikås er fremdeles aktiv på teaterscenen, men er mest kjent idag som sangartist/chanteur innenfor jazz og visesjangeren. Siden 2006 har han hatt teater-engasjementer ved Nord-Trøndelag Teater samt medvirket i turneer ved Rikskonsertene.

## Diskografi
### Soloalbum
* *[[Street of Dreams]]* (2000)
* *En Sommerdag I Trondheim* (2013) FOLA Records 0VX-010. Cd-single.

## Referanser


## Eksterne lenker
* 
*